
CYFLWYNIAD
Cyflwynwyd prosbectws newydd sydd wedi cael ei greu ar gyfer ysgol radical, o’r enw ysgol Cefn Gwlad. Yn fanylach, bydd ysgol Cefn Gwlad wedi’i leoli o fewn coedwig addas, ac yn benodol ar bwys afon a chae. Yn ganlyniad, bydd y plant yn cael ei addysgu, yn chwarae, ac yn bwyta, allan yn yr awyr agored trwy’r dydd. Y dyddiad dechrau bydd plant yn medru mynychu’r ysgol yw pob mis Medi, a ni fydd dyddiad dychwelyd penodol i bryd mae’r plant yn gorfod gadael yr ysgol am fyth.

Ymhellach, prif fwriad yr ysgol bydd i ffocysu ar ddatblygiad cymdeithasol, moesol a chreadigol y plentyn, ac addysgu nhw i ddefnyddio’r amgylchedd fel defnydd dysgu. Yn wahanol i ysgol prif ffrwd debygol, gyda nifer o ddosbarthiadau blwyddyn, yn yr ysgol hon, bydd dim ond dau ddosbarth blwyddyn, sef Blwyddyn 1 (y dosbarth llai galluog) a Blwyddyn 2 (y dosbarth mwy galluog). Yn ogystal, yn lle gwahanu’r plant trwy oedran, bydd y plant yn cael ei gwahanu trwy allu. Golyga hyn, bydd plant rhwng yr oedrannau 3-7 yn medru mynychu’r ysgol, ond bydd dim rheol bod rhaid i bob plentyn aros yn Flwyddyn 1 am flwyddyn gyfan, er mwyn iddo allu symud i Flwyddyn 2. Er enghraifft, petai blentyn 3 mlwydd oed yn dechrau’r ysgol yn fis Medi, ac erbyn Ionawr, wedi datblygu’n cyflymach nai cyfoedion. Golyga hyn, bydd y plentyn hwnnw yn medru symud i Flwyddyn 2, er mwyn iddo fod gyda disgyblion sydd ar yr un lefel deallusol a fe neu hi. Yn wrthwyneb, petai blentyn 6 mlwydd oed yn dechrau’r ysgol a dim yn ddigon galluog i fod yn Flwyddyn 2, bydd ganddo ef neu hi'r hawl i fod yn Flwyddyn 1. Y rheswm am hyn, yw sicrhau bod y plentyn yn cael amser ychwanegol i ddatblygu mwy, iddo allu ffynnu ym Mlwyddyn 2 gyda’i gyfoedion. I gefnogi hyn, datgan Kelly (dd), ‘some people have faster processing speed than others, it has nothing to do with how smart someone is — just how fast they take in and use information’. Pwysleisia, bod rhai plant angen amser ychwanegol i ddysgu pethau, felly, bydd grwpio trwy allu yn sicrhau bod y plant hyn yn cael y cymorth ychwanegol hwn ar y cyd, yn lle’n unigol. Ar ben hynny, bydd hyn yn sicrhau nad yw’r plant hyn yn teimlo’n wahanol nac yn llai llwyddiannus nai cyfoedion, oherwydd bydd galluoedd y dosbarth cyfan ar yr un lefel o ddatblygiad.

Ar y llaw arall, gall plant eraill cael eu geni gyda galluoedd naturiol ymhell uwchlaw’r cyfartaledd ar gyfer eu hoedran. Enw'r math yma o blant yw plant Dawnus neu Dalentog, sef unigolion efo’r allu neu potensial i ddatblygu’n sylweddol o flaen eu cyfoedion (Nidirect, dd). Yn debyg i’r plant sydd angen cymorth ychwanegol, mae’n bwysig hefyd i’r plant sy’n datblygu’n cyflymach i gael y cymorth cywir, i gefnogi nhw i ddatblygu’n bellach. I gyfiawnhau, bydd yr ysgol yn medru sicrhau bod pob plentyn yn cael y cymorth cywir i alluoedd nhw, yn ogystal â sicrhau eu bod nhw’n cyrraedd eu potensial gorau.

Ymhellach, bydd nifer y plant o fewn dosbarthiadau ysgol Cefn Gwlad yn llai nag ysgol prif ffrwd, yn lle bod 30 plentyn a 1 athro mewn un dosbarth, bydd dim ond 14 plentyn a 2 athro mewn pob dosbarth. Y pwrpas am hyn, yw rhoi mwy o ffocws ar ddatblygiad unigol pob plentyn, a galluogi’r athrawon i ddarparu mwy o gymorth uniongyrchol effeithiol. I gefnogi hyn, yn ôl New Schools Network (2015), mewn dosbarth bach, mae athrawon yn gallu rhyngweithio â’r dosbarth a goruchwylio dysgu unigolion yn gwell, nag mewn doabrth gyda 30+ o ddisgyblion. 

Ar ben hynny, o fewn y dosbarthiadau bach, bydd yr athrawon yn medru sicrhau mwy o amser meddwl i’r disgyblion, oherwydd bydd llai o blant i gyfrannu. Yn fanylach, gall yr athrawon defnyddio cwestiynau mwy agored wrth ryngweithio â myfyrwyr, ac yn hollbwysig, rhoi mwy o amser aros wirth wahodd myfyrwyr i gynnig atebion ac awgrymiadau (Harfitt, 2012). Awgryma hyn, bydd datblygiad gwybyddol y plentyn yn medru tyfu’n bellach, yn ogystal â datblygu hyder y plentyn i gyfrannu’n fwy os oes llai o blant yn y dosbarth. Hefyd, gall hyn arwain at gynlluniau gwersi gwell gan athrawon wedi’u teilwra i anghenion y plant, yn ogystal â rhoi adborth mwy manwl i’r disgyblion. Dywed New Schools Network (2015), ‘this greater degree of personalised interaction may lead to the pupil being more interested in the subject and therefore more engaged in lessons, thereby creating a virtuous cycle of learning and positive feedback’.

O ran cynnwys prosbectws yr ysgol Cefn Gwlad felly, bydd e’n amlinelli'r rhesymau dros fod yn ysgol radical sydd yn y tu allan, wrth wneud yn glir ei werthoedd, nodau ac ethos. Yn fanylach, y meysydd bydd yn cael ei thrafod yw cyd-destun yr ysgol, weledigaeth yr ysgol, strwythurau’r ysgol, ei chwricwlwm ac ideoleg, asesu, addysgeg, ac yn olaf casgliad o’r prif bwyntiau.
CYD-DESTUN YR YSGOL
Yn ôl Roser a Ortiz-Ospina (2013), ystyr ysgol yw sefydliad addysgol sydd wedi’i gynllunio i ddarparu gofodau dysgu, ac amgylcheddau dysgu ar gyfer addysgu myfyrwyr o dan gyfarwyddiad athrawon. Pwysleisia, nod ysgol yw darparu addysg i blant, ac i baratoi nhw gyda’r sgiliau allweddol ar gyfer bywyd go iawn, trwy gael profiadau effeithiol o fewn yr ysgol. Yn gytun â hyn, yn ôl Wellcome Trust (2016), term tebyg i ysgol yw addysg, ei ystyr yw paratoi unigolion ar gyfer bywyd, gan roi’r wybodaeth a’r sgiliau iddynt gyfrannu at gymdeithas lewyrchus. Er hyn, dadlau rhai nad yw hyn yn wir, a bod ysgolion yn unig yn gorlenwi plant gyda gwybodaeth ddiangen, pwysau academaidd, a pharatoi plant ar gyfer swyddi. Gefnogwyd hyn gan Breaks (2013), yn wrthgyferbyniad i’r datgan cyntaf, dywed ef pwrpas ysgol yw i ddatblygu plant i gofio gwybodaeth, a chyrraedd graddau da. Pwysleisia hefyd, bod graddau da yn dangos “gwerth” chi, o ran bod rhaid i chi gael y graddau uchel er mwyn cael eich dosbarthu’n glyfar a llwyddiannus. Datgan tebyg i hyn yw gan University of the People (2021), dywed:

‘The fact that everything in school is based on tests and grades gives this false belief that if you aren’t a successful student, then you are a failure. This can be dangerous for children’s self esteem, causing them to believe that they aren’t good enough, and ignoring all of their many other potential talents that haven’t had the chance to be explored and released in a classroom setting’.

Awgryma, bod addysg yn medru cael effaith negyddol ar hyder a datblygiadau plentyn, os mae ef neu hi yn cael ei phrofi ac asesu’n llym, ac yn derbyn graddau isel yn gyson. Yn ogystal, pwysleisia bod addysg yn medru bod yn rhy draddodiadol, gan ffocysu gormod ar y pynciau craidd, lle nad yw pob plentyn yn effeithiol yn y pynciau hynny. Yn ganlyniad, bydd hyn yn atal unigolion rhag darganfod ei chryfderau a photensial mewn pynciau eraill, megis, y celfyddydau, chwaraeon, dylunio a thechnoleg, neu TGCH. I gefnogi’r datgan pellach, yn ôl Ball (2013, dyfynnwyd yn Aubrey a Riley, 2017):

‘Schools are broken down into houses, the school day into a timetable and a curriculum (a serial space of serial knowledges) and into specialist locations; pupil movements are broken down within and into lessons, they are allocated to seats, organised onto tables or in rows, labelled, tested, measured and calculated by the techniques of examination’.

Y neges felly, yw bod angen i ysgolion dysgu gwybodaeth ddefnyddiol i blant, bod yn llai ffurfiol, a chanolbwyntio mwy ar ddatblygu sgiliau bywyd nhw, er mwyn iddynt fod yn ddinasyddion effeithiol, ac nid yn unig ffocysu ar reolau, bynciau craidd, profion a graddau. Yn gefnogol o hyn oedd y newyddiadurwr William Godwin (1756 – 1836), yn ôl ymchwil, wnaeth ef gydnabod bygythiad addysg a reolier gan y wladwriaeth, a nodi rhinweddau addysg amgen, rydd (Smith, 1998). Creda Godwin, dylai nod addysg fod yn hyrwyddiad hapusrwydd. Yn ogystal, ‘he disliked the various ways in which adults coerced children – whether through harsh discipline and punishments or through the more general ‘unkindenesses’ of life’ (Smith, 1998). Golyga, nad oedd yn hoff o’r ffurf draddodiadol a oedd ysgol yn gweithio, o ran bod athrawon yn ddominyddol i’r plant, a nhw oedd gyda’r holl reolaeth dros yr addysgu. Dadlau ef, bod athrawon yn ymddangos i ganiatau i blant gwneud fel y mynnant, ond mewn gwirionedd, mae’r athrawon sydd dal yn rheoli – math o orfodaeth gudd (Smith, 1998). Ar ben hynny, mae yna nifer o ddatganiadau eraill sydd yn erbyn y system ysgol draddodiadol, sydd dal yn bodoli mewn rhai ysgolion heddiw. Yn ôl y ddamcaniaethwr Gatto (1992), ‘the truth is that schools don't really teach anything except how to obey orders’. Awgryma, bod plant o fewn ysgolion dim ond yn dysgu sut i ddilyn rheolau, megis, gwybod beth i wneud pan mae’r gloch ysgol yn canu, neu, pan mae hi’n 10 o’r gloch, i fynd allan i chwarae. Yn tebyg i hyn, cred Schwan a Shapiro (2011, dyfynnwyd yn Aubrey a Riley, 2017), o fewn ysgol mae pwyslais ar reoli dosbarth yn ymwneud mwy â disgyblaeth na dysgu, sef ffordd o greu disgyblion sy’n cydymffurfio i ddisgwyliadau cymdeithas. Pwysleisia'r broblem, bod ysgolion mewn gwirionedd heb newid llawer ers y cyfnod diwydiannol, a bod strwythurau hierarchaidd dal yn bodoli yn ein hysgolion heddiw.

I fyfyrio ar y problemau sydd o fewn ein hysgolion prif ffrwd felly, mae 'na angen mawr ar newid radical i’n system addysg, er mwyn datblygu gyda’r cyfnod. Yn fanylach, y newidiadau sydd angen â fydd ymhlyth amacanion yr ysgol Cefn Gwald, yw darparu addysg ddilys, sy’n cynnwys strategaethau dysgu amrywiol i alluoedd pawb. Yn ogystal, i roi mwy o reolaeth i’r plant, a darparu amrywiaeth o gyfleoedd iddynt i allu darganfod eu diddordebau, a datblygu eu potensial llawn. Y rhesymau dros wneud yr ymdrech hyn i wella addysg felly, yw oherwydd mae’n gyfraith o dan y Ddeddf Addysg 1996 (Adran 7), bydd rhiant pob plentyn o oedran ysgol gorfodol yn peri iddo dderbyn addysg amser llawn effeithlon sy’n addas – (a) i’w oedran, ei allu a’i ddawn, a; (b) i unrhyw anghenion addysgol arbennig sydd ganddo, naill ai trwy fynychu’r ysgol yn rheolaidd, neu fel arall (GOV, 1996). Yn ogystal, o dan cytundeb rhyngwladol y Confensiwn y Cenhedloedd Unedig ar Hawliau’r Plentyn (CCUHP) (Erthygl 28), mae’n gyfreithiol bod gan plentyn yr hawl i ddysgu a mynd i’r ysgol (Comisiynydd Plant Cymru, 2021). Pwysleisia’r deddfau hyn, nid yw ysgol yn statudol, ond mae addysg yn. I gyfiawnhau, gall plant a phobl ifanc derbyn addysg mewn nifer o ffurfiau eraill ar wahân i fynychu ysgol prif ffrwd, megis ysgolion Steiner (Waldorf), Montessori, Ysgolion Bach, Summerhill, Coedwig / Mwdlyd / Glan Môr, Dysgu yn y cartref, neu Addysg ‘Flexi’. 

Ymhellach, addysg yw peiriant ein heconomi, sylfaen ein diwylliant, ac mae’n baratoad hanfodol ar gyfer bywyd fel oedolyn (Department for Education a Gibb, 2015). Yn gytun â hyn, yn ôl Bass (2008), ‘education is the device that allows one generation to pass on to the next generation all that it has learned through experience’. Datgan hefyd, ‘without education, each new generation would have to start all over in the process of discovering knowledge’. Golyga hyn, bod addysg yn allweddol i genedlaethau newydd i allu ddysgu a datblygu dealltwriaeth o bethau, a chreu gwybodaeth newydd ar gyfer y genhedlaeth newydd sydd i ddod. Pwysleisia hefyd, diben addysg yw paratoi myfyrwyr i gyd-fynd â'r safbwynt neo-liberal presennol o gymdeithas, sef i baratoi plant ar gyfer y dyfodol. I gyfiawnhau, yn ôl Boronski a Hassan (2015), mae gan addysg y grym i wireddu newid pan ddarganfyddir pwrpas moesol addysg, yn ogystal, mae’n ddamcaniaeth sydd yn herio anghyfiawnder cymdeithasol drwy drawsffurfiad chwyldroadol yn y gymdeithas. Golyga hyn, bod addysg yn offeryn defnyddiol iawn, er mwyn cael dylanwad positif ar ein plant a gwneud newid mawr i ein system holl addysg, os yw’n cael ei gweithredu’n gywir. I gyfiawnhau, enw'r dull yma yw addysg radical, sef addysg sy’n medru newid normau addysgol, ac sy’n ddull mwy rhagweithiol a chynhwysol o addysgu. I gefnogi hyn, nod addysg radical yw;

‘.. to go to the root of things, to question the fundamental premises of dominant beliefs … and comes into existence when a group begins to challenge the status quo in society, e.g. in relation to politics, economics, religion, race, gender, education’.

(Hicks, dd, dyfynnwyd yn Ward, 2004).

Wrth adlewyrchu ar hyn, bydd addysg radical o fewn gwreiddiau addysgu a dysgu’r ysgol Cefn Gwlad, er mwyn ychwanegu at gael gwared â’r normau addysgol a nodweddion traddodiadol o addysgu. Yn ogystal, i fod yn ysgol sy’n mynd i wneud gwahaniaeth da i fywydau plant i fod yn ddinasyddion effeithiol ac unigolion hapus, ac nid dim ond i ddysgu gwybodaeth iddyn nhw i gael graddau da.






















STRWYTHURAU YSGOL
O waith ymchwil a gwybodaeth gyd-destun yr ysgol Cefn Gwlad, y weledigaeth sydd ar gyfer yr ysgol yw bod yn ysgol annibynnol. Y rheswm am hyn, yw oherwydd mae ysgolion prif ffrwd o dan reolaeth y Llywodraeth, ac yn gyfreithiol iddyn nhw o dan y Ddeddf Addysg 2002, i ddilyn y Cwricwlwm Cenedlaethol, ac un o fwriadau ysgol Cefn Gwlad yw bod yn rhydd o hyn. Yn fanylach, i fod yn rhydd o gyfleoedd cyfyngedig i gynllunio gwersi, yn ogystal â dianc o’r cylchred o normau addysgol. I gefnogi hyn, datgan National Association of Independent Schools (2021), ‘Independent school teachers have the freedom to create educational experiences that meet each child’s needs, without state mandates on curriculum, textbooks, and testing’. Pwysleisia, bod gan ysgolion annibynnol y fantais o allu creu strategaethau dysgu mwy creadigol, yn lle gorlethu plant gyda gwybodaeth a phrofion. Mewn cyferbyniad, nid yw ysgolion annibynnol yn derbyn unrhyw arian cyhoeddus uniongyrchol megis y Llywodraeth. Yn ôl y European Commission (2020):

‘Independent schools do not receive any direct public funding. They are funded through tuition fees paid by parents, gifts, and, in some cases, the investment yield of endowments. Three quarters of the Independent Schools Council’s member schools have charitable status, which enables them to take advantage of tax concessions. To be eligible for charitable status, independent schools must by law demonstrate that they provide public benefit’.

O’r wybodaeth hyn, bydd angen i ysgol Cefn Gwlad derbyn ariannu mewn dull addas gyda chefnogaeth rhieni plant yr ysgol, er mwyn i’r ysgol allu gweithredu. Er enghraifft, gall yr ysgol gael ffioedd dysgu, yn ogystal â chael digwyddiadau pob mis i godi arian ar gyfer adnoddau a swyddogaethau’r ysgol. Yn yr un modd, bydd disgwyl i’r plant gwisgo gwisg ei hun i’r ysgol iddynt arbed arian. Er hyn, bydd angen rhoddion arian i’r ysgol hefyd gan rieni a’r gymdeithas, i’r ysgol allu darparu dillad addas i bob plentyn ar gyfer gweithgareddau gwahanol, neu newid tywydd. Er enghraifft, cotiau ac esgidiau glaw ar gyfer tywydd gwael, neu hetiau a siorts pan mae hi’n braf a heulog. Er hyn, her gall codi yw, mae angen i rieni cydbwyso ystod o gyfrifoldebau teulu a gwaith, a gall eu hymgysylltiad â’r ysgol ddioddef yn ganlyniad (Education Support Partnership, dd). Felly, bydd sicrhau perthynas agos gyda rhieni’r plant yn allweddol i’r ysgol Cefn Gwlad, er mwyn i’r ysgol allu fod yn effeithiol a llwyddiannus. 

Nodwedd arall bydd angen mynd i’r ysgol mynd afael â, yw cynllunio dull effeithiol o sicrhau cinio i’r plant, sydd ddim angen llawer o ariannu oherwydd mae’n ysgol fach. I fyfyrio ar hyn, gan mai bwriad yr ysgol yw addysgu plant i ddefnyddio’r amgylchedd fel defnydd dysgu, bydd disgwyl i’r plant gyda’u hathrawon, tyfu bwyd eu hunain. Y manteision o hyn, yw bydd pawb yn cael mwy o faetholion, yn cadw’n egnïol, yn arbed arian, ac yn gwella’r amgylchedd (Lussier, 2018).

Yn yr un modd, ysgol annibynnol sydd wedi cael llawer o ddylanwad ar ddyluniad yr ysgol Cefn Gwlad, yw ysgolion Steiner (Waldorf). Sefydlwyd gan yr athronydd a gwyddonydd Dr Rudolf Steiner (1861 – 1925), nod ysgolion Steiner, yw ystyried anghenion y plentyn cyfan - academaidd, corfforol, emosiynol ac ysbrydol, ac yn gweld gweithgaredd artistig a datblygiad y dychymig, yn rhan annatod i ddysgu (Steiner Waldorf Education, 2020). Yn ogystal, ei bwriad yw i ddarparu ‘individuals who are able, in and of themselves, to impart meaning to their lives’ (South Devon Steiner School, 2015). Dangoswyd ymchwil, bod ysgolion Steiner yn gweithredu dulliau holistig sy’n canolbwyntio ar anghenion y plant, yn hytrach na ‘chyflwyno gwybodaeth’ yn unig. Yn ganlyniad, maent yn datblygu brwdfrydedd i’r ysgol, trwy ddilyn cwricwlwm wedi’i gynllunio o gwmpas y syniad, bod plant yn datblygu’n gorfforol, yn emosiynol ac yn ddeallusol drwy ddilyniant penodol, megis canu, symud, a chreu. Y term ar gyfer hyn yw addysg ddyneiddiol, sef dull ‘.. which focuses on learning that is affected by how students feel about themselves, … educates the complete person, and puts emphasis on bringing out the uniqueness of each individual’ (Khatib, Sarem a Hamidi, 2013).

I drafod lleoliad yr ysgol Cefn Gwlad, yn debyg i ysgolion Steiner, bydd yr ysgol yn cael ei leoli o fewn coedwig sydd wedi ei amgylchynu gan natur. Y rheswm am hyn, yw ychwanegu at ethos yr ysgol, sef i addysgu'r plant i ddefnyddio natur fel defnydd dysgu. Yn ôl Steiner Education Australia (2021), wedi’i leoli’n nodweddiadol mewn amgylchoedd hardd, mae ysgolion Steiner yn ceisio meithrin pob unigolyn a’u cysylltu â pharch a pharchedig ofn yr amglych naturiol, ei gilydd, a’r byd o’u cwmpas. Golyga hyn, trwy gynllunio lleoliad yr ysgol Cefn Gwlad yn debyg i hyn, bydd plant yn medru cael gwell dealltwriaeth o’r byd o’u gwmpas, a dysgu’n fwy effeithiol gyda mwy o gyfleoedd iddynt allu archwilio’n annibynnol, a chydweithio. Yn gefnogol o’r datgan hyn yw’r damcaniaethwyr Jean Piaget a Lev Vygotsky. Yn ôl Khan et al (2020):

‘Piaget’s theory of constructivism proposes that children learn best through independent discovery - that by exploring their environment and making their own discoveries, children construct new knowledge. On the contrary, Vygotsky’s theory of social constructivism suggests that learning occurs through interpersonal connections in a social environment, where adults and peers support and promote children’s learning’.

Pwysleisia, bod y damcaniaethwyr hyn yn credu’n gryf bod plant yn dysgu’n gwell trwy ddarganfyddiadau annibynnol o fewn amgylchedd cymdeithasol, sy’n cael eu cyfoethogi gan berthnasau da gyda’u hathrawon. I fyfyrio ar hyn, bydd gan yr ysgol Cefn Gwlad amrywiaeth o ardaloedd addysgu yn y goedwig, megis, ardal fwdlyd, dwr yr afon, ardal o dan dail y coed, neu'r arwynebedd torfol o le ar y cae. Gefnogwyd hyn gan Learning and Teaching Scotland (2010), datgan mantais o sicrhau gwahanol brofiadau dysgu awyr agored i blant, yw mai’n cynnig ‘.. opportunities for personal and learning skills development, in areas such as communication, problem solving, information technology, working with others and thinking skills’. Yn gytun â hyn yw Waite (2014), datgan ‘outdoor learning could be particularly important for children who struggle to maintain concentration in classroom type settings, and seek out ways to introduce direct experience into their learning’. Pwysleisia, bod dysgu yn y tu allan yn strategaeth effeithiol o geisio cwrdd ag anghenion gwahanol blant, oherwydd nad yw pob plentyn yn dysgu’n effeithiol trwy ddarllen gwybodaeth ar bapur, neu o fewn dosbarth traddodiadol. Yn fanylach, bydd plant yn yr awyr agored yn medru dysgu’n weledol, megis, trwy ddefnyddio dail a cherrig i gyfri, defnyddio dŵr yr afon i ddeall arnofio, neu, i ddefnyddio gofod y cae i chwarae gyda’u dychymyg.

Er hyn, mae yna rhai heriau i ystyried wrth ddysgu yn y tu allan, megis, ariannu, agweddau gwael, amser cynllunio mwy hir, cyfyngiadau iechyd a diogelwch, neu, tywywdd peryglus (Waite, 2014). I gefnogi hyn, yn ôl The YPO Team (2020), heriau pellach gall codi yw pryderon rhieni, diffyg cymhelliant staff, adnoddau costus, neu pryderon diogelwch. Pwysleisia, bydd angen polisi iechyd a diogelwch i ddilyn o fewn yr ysgol Cefn Gwlad, yn ogystal â swyddogion diogelu, er mwyn sicrhau ni ddaw unrhyw niwed i’r plant. Yn ganlyniad, wnaiff hyn yn obeithiol lleihau pryderon rhieni, ac yn lle, dylanwadu rhieni i gydweithio a chydweithredu mwy gyda’r ysgol.

Ymhellach, math arall o ysgol annibynnol sy’n gweithredu’n debyg yn y ffurf hon yw Ysgol Summerhill, a sefydlwyd gan A. S. Neill. Yn tebyg i ddatgan Godwin ynghynt, cred A. S. Neill mai pwrpas addysg yw gweithio’n hapus a darganfod hapusrwydd, a dylai dysgu a datblygiad fod yn rhydd o euogrwydd (Eqivideos, 2012). Yn ôl ymchwil, roedd e’n credu bod plant yn naturiol yn dda, bod hawl i’r plentyn rheoli ei hun, a bod angen wir ddiddordeb ar gyfer hybu dysgu. Yn ganlyniad, o ddylanwad gan athroniaeth Ysgolion Dynolaidd a Freudaidd, wnaeth ef greu'r ysgol Summerhill, er mwyn gweithredu eu credoau. I gefnogi hyn, yn ôl gwefan Ysgol Summerhill (2016), rhai o strategaethau’r ysgol yw:
· Bod oedolion a phlant â statws hafal;
· Awyrgylch anffurfiol (enwau cyntaf yn unig);
· Plant yn gallu dewis eu llwybr eu hunain mewn bywyd – yn cynnwys gwersi;
· Dysgu yn cymryd lle tu allan i ystafell ddosbarth traddodiadol ac o fewn awyrgylch anffurfiol (awyr agored);
· Cyfleodd di-diwedd i chwarae (gan dyma sut y credir mai plant yn dysgu orau). 

Awgryma’r strategaethau hyn, bydd gweithredu elfennau o rain o fewn yr ysgol Cefn Gwlad, yn creu awyrgylch harmonig a chynhwysol i’r ysgol. Yn fanylach, i bwysleisio nad yw athrawon yn dominyddi, bod pawb yn cael eu trin yn gyfartal, a bod llais y plentyn yn bwysig. Yn ogystal, i wneud e’n glir mae nod yr ysgol yw hybu rhyddid a chydraddoldeb, a sicrhau bod plant yn teimlo’n wedi’u ymbweru.

Ar y llaw arall, beirniadaeth posib yn erbyn syniadaeth A. S. Neill, yw bod ei syniadau a chredoau yn rhy radical, a bod ei waith yn seiliedig ar ei brofiadau a’i arsylwadau ei hun, yn hytrach na chredoau sefydledig (Aubrey and Riley, 2017). I gefnogi hyn, dywed Neustatter (2011), ‘.. he came up with a radically different method of education – to allow children as much freedom as they pleased’. Awgryma hyn, oedd plant yn cael gormod a rhyddid o fewn yr ysgol, a hefyd, oedd plant gwir yn gwybod beth sy’n well iddynt yn gymdeithasol ac yn addysgol?

I gyfiawnhau arddull addysgu a strategaethau’r ysgol Cefn Gwlad gan ddylanwad y syniadau addysgol a chafodd ei drafod ynghynt, dyma dabl sy’n dangos trefn ddyddiol dau ddosbarth yr ysgol:
	Blwyddyn 1 – Llai Galluog

	AMSER
	GWEITHGAREDD
	ARDAL DYSGU

	08:30 – 08:40
	Cofrestr
	Prif adeilad

	08:40 – 08:55
	Amser cylch
	Ardal cae

	08:55 – 10:10
	Sesiwn Addysgu 1
	Ardal afon

	10:10 – 10:30
	Amser Rhydd / Chwarae
	Unrhyw ardal

	10:30 – 10:45
	Byrbryd
	Yr ardal tawel

	10:45 – 12:00
	Sesiwn Addysgu 2
	Ardal cae

	12:00 – 13:00
	Cinio
	Yr ardal tawel

	13:00 – 14:15
	Sesiwn Addysgu 3
	Ardal mwdlyd

	14:15 – 14:30
	Amser Rhydd / Chwarae
	Unrhyw ardal

	14:30 – 15:00
	Gwasanaeth
	Prif adeilad




	Blwyddyn 2 – Mwy Galluog

	AMSER
	GWEITHGAREDD
	ARDAL DYSGU

	08:30 – 08:40
	Cofrestr
	Prif adeilad

	08:40 – 08:55
	Amser cylch
	Ardal cae

	08:55 – 10:10
	Sesiwn Addysgu 1
	Ardal mwdlyd

	10:10 – 10:30
	Amser Rhydd / Chwarae
	Unrhyw ardal

	10:30 – 10:45
	Byrbryd
	Yr ardal tawel

	10:45 – 12:00
	Sesiwn Addysgu 2
	Ardal cae

	12:00 – 13:00
	Cinio
	Yr ardal tawel

	13:00 – 14:15
	Sesiwn Addysgu 3
	Ardal afon

	14:15 – 14:30
	Amser Rhydd / Chwarae
	Unrhyw ardal

	14:30 – 15:00
	Gwasanaeth
	Prif adeilad



I gyfiawnhau’r ddwy amserlen ddyddiol, bydd cofrestri’r plant yn y bore tu fewn yr ysgol yn y prif adeilad, er mwyn gwisgo’r plant yn addas ar gyfer tywydd y diwrnod hwnnw. Yn dilyn hyn, bydd pob gweithgaredd arall yn y tu allan, nes bod y plant yn dod yn nôl i mewn i’r prif adeilad ar gyfer gwasanaeth ar ddiwedd y dydd, i adlewyrchi ar y diwrnod cyfan. Y rheswm am gael y plant yn yr awyr agored trwy’r dydd, yw er mwyn iddynt allu cysylltu’n llawn â natur a’r byd o’u cwmpas. Yn ogystal, i ddeall bod addysg yn medru cael ei addysgu mewn gosodiadau anffurfiol, sydd yn ôl ymchwil yn medru sicrhau deilliannau dysgu gwell gan blant.





























CWRICWLWM
I grynhoi ethos yr ysgol Cefn Gwlad, prif nod yr ysgol bydd i addysgu plant i ddefnyddio natur y byd o’u cwmpas, fel defnydd dysgu i ddatblygu sgiliau newydd, a gwella eu dealltwriaeth o’r byd a’u hunain. Er hyn, er mwyn i’r ysgol allu cyrraedd y nod hyn, bydd angen iddo fod yn ysgol annibynnol, a ddilyn Cwricwlwm annibynnol ei hun. Golyga hyn, bydd gan yr ysgol rhyddid i gynllunio Cwricwlwm ysgol ei hun sy’n llawn creadigrwydd, ac yn adlewyrchiad o werthoedd ac egwyddorion yr ysgol. Yn yr un modd, dull arbennig bydd yn ganolog i werthoedd ac egwyddorion yr ysgol, yw neo-ddynolaidd. I gefnogi hyn, yn ôl Jacobson (2014), ‘Neo-humanism is an ever increasing circle of love, and love in action. The understanding that we are all interconnected goes beyond humanity, and includes the animals, plants, and the inanimate’. Awgryma hyn, bydd gweithredu strategaethau addysgu neo-ddynolaidd yn yr ysgol, yn dysgu’r plant pwysigrwydd i barchu’r amgylchedd, ei gilydd, a’u hunain. Enghraifft o ysgol neo-ddynolaidd sy’n gweithredu’n debyg i hyn, yw Ysgol Sunrise, sef ysgol sy’n dilyn cwricwlwm a ddisgrifir fel cyfuniad o Gwricwlwm Cenedlaethol y DU, Montessori a dulliau neo-ddynolaidd. Yn ôl Sunrise Nursery (2021), mae Ysgol Sunrise yn rhoi ffocws ar ddysgu sydd wedi’i hunan-arwain, ac yn dilyn dull cyfannol sy’n meithrin datblygiad cyffredinol y plentyn; corff, synhwyrau, emosiwn, deallusrwydd, creadigrwydd ac ymwybyddiaeth ysbrydol. I weithredu hyn, mae Ysgolion Sunrise yn dilyn Cwricwlwm ac ethos ysgol sy’n llawn elfennau o gariad, meithrin, parch a diolchgarwch. Maent yn ceisio creu plant neo-ddynolaidd sydd â synnwyr o’u rhoddion a sgiliau, a defnyddio nhw i wneud newid i gymdeithas. Gefnogwyd hyn gan Ananda Marga River School (2009), sef ysgol neo-ddynolaidd gyda’r nod o baratoi plant am gyflawnder bywyd, a ddim i fod yn barod am swydd yn unig. Yn fanylach, i ddeall yr hyn mae’n ei olygu i fod yn ddinesydd, a’r hyn mae’n ei olygu i anrhydeddu’r ddaear (Ananda Marga River School, 2009). Pwysleisia, bydd plentyn yn teimlo’n fwy parod i adnabod ei hun, datblygu ei hun, a chynnig ei hun i’r byd.

Yn yr un modd, bydd darparu cwricwlwm neo-ddynolaidd o fewn yr ysgol Cefn Gwlad, yn sicr yn hybu natur yr ysgol, sef i ffocysu ar y plentyn cyfan, rhoddion yr amgylchedd, a phwysigrwydd cariad a pharch. Yn ganlyniad, bydd athrawon yn rhydd i ddarparu strategaethau dysgu effeithiol i’r plant, sy’n datblygu’r teimlad o gydgysylltiad, ac i feithrin y teimlad o gariad a pharch tuag at yr amgylchedd a phopeth sydd ynddo (Sunrise Preschool, 2016).

Y math o ideoleg sydd angen wrth gefn yr ysgol Cefn Gwlad felly, yw ideoleg radical, â fydd yn sylfaen graidd ethos yr ysgol, yn ogystal â’i gwerthoedd ac egwyddorion. Yn ôl Hicks (dd, dyfynnwyd yn Ward, 2004):

‘A radical ideology is defined by what it is against as well as what it stands for. Radicals are driven by their vision of what a better society could look like and the need to act in order to bring this about .. They challenge all forms of disempowerment (lack of control over one’s life chances) and seek to promote empowerment (being fully responsible for one’s life chances)’.

Pwysleisia, bod ideoleg radical yn allweddol i herio normau a thraddodiadau, yn ogystal ag achosi newid mawr er budd grŵp o unigolion penodol, megis grymuso nhw. Yn fanylach, mae ideoleg radical yn cwestiynu’r gred ddominyddol, ac yn herio’r status quo. Er hyn, mae yna bedwar ideoleg addysgol wahanol ar gael, megis Rhyddfrydol, Cyfiawnder Cymdeithasol, Cleient-ganolog, neu Swyddogaethol (Askew a Carnell, 1998, dyfynnwyd yn Spencer, 2018). I egluro rhain yn fanylach, dyma diagram sy’n ddiffinio pob term:

[image: ]

(Askew and Carnell, 1998, dyfynnwyd yn Spencer 2018).

I fyfyrio ar y pedwar ideoleg wahanol, bydd ideoleg radical sy’n gyfuniad o’r pedwar yn fwyaf addas ar gyfer yr ysgol Cefn Gwlad. Y rheswm am hyn, yw oherwydd mae elfennau o bob un yn berthnasol at greu ysgol effeithiol. Felly, bydd angen cynllunio’n ofalus wrth weithredu strategaethau’r ysgol, er mwyn sicrhau bod yr ideoleg tu ôl iddynt yn foesol cywir, ac yn gydbwysedd o’r ideolegau gwahanol hyn.

Yn yr un modd, mae Morrison a Ridley (1989, dyfynnwyd yn Bartlett a Burton, 2016) yn ddiffino ideolegau mewn ffurf wahanol. Maent yn datgan, tri phennawd i grynhoi ideolegau addysgol yw:
Ideolegau sydd yn pwysleisio yr unigolyn;
Ideolegau sydd yn pwysleisio gwybodaeth;
Ideolegau sydd yn pwysleisio cymdeithas.

Yn amlwg, y pennawd gorau sy’n ddiffino nodau craidd yr ysgol Cefn Gwlad, yw ideoleg sy’n pwysleisio'r unigolyn. Y rheswm am hyn, yw oherwydd mai un o brif amcanion yr ysgol, yw bod yn sefydliad plentyn-ganolog, sy’n gweithio at ddatblygu’r plentyn cyfan. Gefnogwyd hyn gan Bartlett a Burton (2016) pan ddatgan, ystyr ideoleg sy’n pwysleisio’r unigolyn yw:

· Pwyslais ar ddatblygiad unigol gyda ffocws ar anghenion a diddordebau’r dysgwr;
· Dysgu yn digwydd drwy ddarganfod ac arbrofi;
· Derbynir fod dysgwyr yn dysgu ar eu cyflymdra eu hunain, gan ddilyn eu diddordebau eu hunain;
· Nid yw’r cysyniad o ‘fethu’ yn briodol – ond yn berthnasol i gyrsiau penodol a pharamedrau sefydlog;
· Dull graddol.

Awgryma hyn, bod y math hwn o ideoleg yn fuddiol iawn i blant, oherwydd mae’n rhoi nhw yn ganolog i weithrediad yr ideoleg. Hefyd, mae’n ystyried bod pob plentyn yn wahanol, a bod angen cymorth ychwanegol ar rai, neu strategaethau dysgu amgen ar eraill. Ymhellach, dangoswyd ymchwil mai’r rhesymeg dros ideoleg yr ysgol Cefn Gwlad, yn debyg i fwriadau'r Cwricwlwm i Gymru gan yr Athro Donaldson. I gefnogi hyn, yn ôl ei adolygiad ‘Dyfodol Llwyddiannus’, ei nod yw i greu:

1. Dysgwyr llwyddiannus: ymatebion sy’n cyfeirio at y deilliannau gwybyddol o addysg ac ymagweddau at ddysgu a gwybodaeth
2. Unigolion hyderus: ymatebion sy’n cyfeirio at agweddau ar effeithiolrwydd personol a hunanhyder.
3. Dinasyddion cyfrifol: ymatebion sy’n ymwneud â’r angen i addysg feithrin ymdeimlad o gyfrifoldeb cymdeithasol.
4. Oedolion cymwys: ymatebion sy’n ymdrin â ‘sgiliau bywyd’.
5. Corff a meddwl iach: ymatebion sy’n ymwneud â’r angen i ysgolion feithrin lles meddyliol a chorfforol.
(Donaldson, 2015).

Pwysleisia, bydd gweithredu cwricwlwm ysgol sy’n ddarparu y ddeilliannau hyn, yn sicr yn paratoi plant gyda’r sgiliau a gwybodaeth cywir, er mwyn iddynt allu fod yn bodau dynol effeithiol. Yn ogystal, bydd plant yn medru defnyddio eu sgiliau i eu potensial gorau, i lwyddo mewn bywyd o fewn unrhyw agwedd neu maes gwaith, sy’n diddori nhw. Yn ganlyniad, bydd y Cwricwlwm ysgol Cefn Gwlad yn creu unigolion hapus, sy’n cyffroes i fentro, ac sy’n hyderus i wynebu heriau bywyd yn annibynnol.

































ASESU
O ran dulliau asesu ysgol Cefn Gwlad, bydd na ddim asesu ffurfiannol i nodi ac asesu datblygiadau’r plant, ond fe fydd na dulliau amgen o wneud hyn. Y rheswm am hyn, yw oherwydd un o fwriadau’r ysgol yw dianc o normau addysgol, ac yn lle, i fod yn ysgol annibynnol sy’n unigryw ac effeithiol. Yn gefnogol o hyn yw’r ddamcaniaethwr John Gatto, cred ef bod gan ysgolion ffyrddiau traddodiadol llym, a nid oes ffordd iawn i ddod yn addysgedig (School Sucks Podcast, 2013). Ar ben hynny, yn ôl rhaglen dogfen o John Gatto, roedd e’n credu’n cryf bod ysgol yn gwael, bod angen cael gwared o brofion papur a graddio, ac ychydig iawn y mae’r ysgol yn gysylltu â bywyd go iawn (John Taylor Gatto TV, 2014). Er mae ei syniadau yn heriol ac yn anghyffredin, mewn gwirionedd, mae ei rhesymeg ar eu cyfer er budd y plentyn. Yn yr un modd, o ddylanwad syniadau Gatto i newid addysg, y ffordd bydd plant yn cael eu hasesu yn ysgol Cefn Gwlad yw trwy arsylwi, dogfennaeth, a thrafodaethau unigol gyda’r plant a’u rhieni.

Yn fanylach, bydd athrawon ysgol Cefn Gwlad yn arsylwi plant trwy gydol pob dydd, gan nodi sylwadau am ddatblygiad a chynnydd pob plentyn ar ipad y dosbarth. Yn ogystal bydd defnyddio ipad yn lle llyfr cofnodi ar gyfer pob plentyn yn well i’r amgylchedd, oherwydd mae’n arbed defnyddio llwyth o bapur. O ran buddion asesu arsylwi, un fantais mae’n darparu yn ôl Neaum (2016) yw, ‘it is through observation and analysis of what we observe, that we begin to understand the ways in which children make meaning in their world, and we come to know what they know and can do’. Pwysleisia, bod arsylwi plant yn strategaeth effeithiol iawn er mwyn darganfod dealltwriaeth plant o bethau, yn ogystal â darganfod cryfderau a gwendidau nhw. Ar ben hynny, manteision eraill o arsylwi yw mae’n dull syml, defnyddiol ar gyfer fframio rhagdybiaeth, gwell gywirdeb, ac yn ddull cyffredinol (Choudhury, dd). Awgryma hyn, bydd mwy o amser gyda’r athro i arsylwi ac asesu pob plentyn mewn dyfnder, a darparu adborth mwy manwl ac effeithiol i’r plentyn a’i rhieni.

Yn yr un modd, dull asesu arall bydd yn medru gwella addysgu’r athro a dysgu’r plentyn, yw dogfennu, sef cofnodi gwaith, cynnydd a datblygiad y plentyn ar bapur neu ddyfais recordio. Gefnogwyd hyn gan International Reading Association & National Council of Teachers of English Joint Task Force on Assessment (1994, dyfynnwyd yn Johnston, 2005) pan datgan:

‘documenting and collaboratively analyzing data (with the children), will help them achieve their goals of improving their teaching and reducing achievement differences among groups of students—the primary goals of assessment’.

Ymhellach, ddamcaniaethwr sy’n hyrwyddo asesu trwy arsylwi a dogfennu yw Reggio Emilia. Yn ôl Day Nurseries (2021), mae dull ef yn rhoi plant ‘.. in the driver’s seat and sees them as curious individuals, with the power and potential to develop and learn from their environment, and the relationships they build with others’. Dangoswyd ymchwil, bydd hyn yn cael ei gweithredu trwy’r dulliau o arsylwi a dogfennu plant. I gefnogi’r proses pellach, datgan Rowan (2018):
‘The teacher listens, engages with the children, and then carefully and thoughtfully documents the learning that is taking place, by the children AND the adults, through photographs, annotated work, recorded conversations and finished pieces. The learning takes place in the process. There is then a period of reflection, when teachers and children work together to discuss and critique what has taken place, and then to set a new direction of inquiry’.

Awgryma, bod y ddau arddull yma o asesu yn sicrhau cydweithio effeithiol rhwng y plentyn a’r athro, ac ar yr un pryd, yn galluogi’r plentyn i adlewyrchu ar ei chynnydd. Mae hyn yn arwain at y dull effeithiol olaf o asesu bydd ysgol Cefn Gwlad yn gweithredu, sef trafodaethau unigol. Pwrpas y dull hwn galluogi’r athrawon i gynnal trafodaethau gyda plant a’u rhieni o amgylch portffolios digidol y plant ar y ipad, er mwyn rhoi darlun mwy cyflawn o dwf a dealltwriaeth y plentyn (Fu a Lamme, 2002). Yn ogystal, mae hyn yn dull llawer mwy effeithiol o ddeall plentyn cyfan, nag y gall sgoriau prawf safonedig darparu erioed (Fu a Lamme, 2002). Pwysleisia hyn, bod y math yma o asesu yn gynhwysol iawn, ac yn sicrhau bod pawb sy’n gysylltiedig yn teimlo’n rhan o’r proses asesu. Ar ben hynny, mae’n annog plant i ddefnyddio ei llais, er mwyn rhannu eu barn, ac i holi mwy o gwestiynu i wella eu dealltwriaeth o bethau. I grynhoi, bydd athrawon ysgol Cefn Gwlad yn medru darparu adborth a gwerthusiadau effeithiol trwy asesiadau o arsylwi, dogfennaeth, a thrafodaethau unigol gyda’r plant a’u rhieni. Yn ogystal, bydd ganddynt y gallu i wneud yr asesiadau hyn yn fwy aml, oherwydd nad ydynt yn ffurfiol, ac yn ganlyniad, yn medru arwain pob plentyn yn fwy uniongyrchol i gyrraedd ei photensial llawn.





























ADDYSGEG
Cyn gall athrawon darparu strategaethau addysgu effeithiol i blant, rhaid iddyn nhw gael safon dda iawn o agwedd penodol, sef i gael perthynas da gyda’u phlant. Dywed Sparks (2019), y swydd cyntaf fel athrawon, yw sicrhau eu bod nhw’n dysgu am eu phlant, yn cysylltu â nhw ar lefel go iawn, gan ddangos parch at eu diwylliant a chadarnhau eu teilyngdod, iddynt dderbyn yr addysg gorau bosibl. Pwysleisia, bod rhaid i athrawon dangos diddordeb llawn o fewn eu plant, er mwyn sicrhau cyfranogiad effeithiol gan y plant. Yn ganlyniad, bydd hyn yn fuddiol i ddysgu’r plentyn, o ran datblygu ei agwedd i eisiau dysgu, os mae’r athro yn dangos diddordeb uniongyrchol o fewn ei chynnydd personol a diddordebau. I gefnogi hyn, yn ôl Roorda et al (2011), dangoswyd ystod o ddamcaniaethau: 

‘for children to become motivated three basic psychological needs must be fulfilled: the needs for relatedness, for competence, and for autonomy. Teachers can support these needs by showing involvement (i.e., caring for and expressing interest in the student), providing structure (i.e., setting clear rules and being consequent), and supporting autonomy (i.e., giving students freedom to make their own choices and showing connections between schoolwork and stu- dents' interests). If children's basic needs are met, their engagement in learning activities will increase’.

Golyga hyn, trwy sicrhau bydd athrawon ysgol Cefn Gwlad yn dilyn y dull yma o greu perthynas da gyda’r plant, byddant yn gallu gweithredu addysg neo-ddynolaidd yn effeithiol. Yn fanylach, nod athrawon ysgol Cefn Gwlad bydd anelu at ddatrys y gwrthddywediad rhwng yr athro a’r dysgwr, drwy ymdrech ar y cyd i ddeall agweddau o’r byd. 

Yn yr un modd, er nad bydd ysgol Cefn Gwlad yn dilyn cwricwlwm statudol, bydd e’n ffocysu mwy ar ddarparu strategaethau dysgu, sy’n dysgu plant sgiliau bywyd allweddol. Yn ogystal â, swm digonol a realistig o wybodaeth pynciau amrywiol, megis pynciau academaidd. Bydd hyn yn cynnwys dysgu sgiliau llythrennedd, rhifedd, a sgiliau academaidd allweddol, trwy’r defnydd o natur yn benodol, a rhai adnoddau ychwanegol a ddarperir gan yr ysgol, megis llyfrau darllen ac ipads ar gyfer dogfennaeth. Ar ben hynny, i ddatblygu sgiliau cymdeithasol y plant, bydd y ddau ddosbarth yn uno ar gyfer pob Sesiwn Addysgu 2 pob dydd ar y cae. Y rheswm am hyn, yw er mwyn i’r plant cael cyfleoedd pellach, i ddatblygu ei sgiliau cyfathrebu a chydweithio gyda phlant gwahanol. Yn ogystal, bydd hyn yn cefnogi datblygiad cyfan y plentyn, ac yn cymorth atodol at gwrdd â dibenion yr ysgol i greu unigolion hapus, galluog, mentrus, gwybodus, ac iach.

O ran y strategaethau dysgu yn fanylach, bydd plant yn dysgu trwy ddefnyddio rhoddion natur i ddysgu sgiliau newydd, megis gwrthrychau naturiol ac arbrofion gweledol. Gefnogwyd hyn gan y ddamcaniaethwr Piaget (dd), creda ef:

‘.. that children refine their logic and construct an accurate understanding of the world by manipulating concrete objects. Working with objects of different sizes, shapes, and colors, they learn to sort, classify, compare, and sequence. Their knowledge grows as they experiment, make discoveries, and modify their earlier way of thinking to incorporate new insight’.

Pwysleisia, bod plant yn dysgu gorau trwy ddefnyddio eu synhwyrau er mwyn deall rhywbeth yn iawn, megis trwy gyffwrdd, gweledigaeth, arogli, blas a gwrandawiad. Yn ogystal, trwy’r ffurf hyn o ddysgu, mae plant yn medru defnyddio eu gwybodaeth a dealltwriaeth o bethau i fod yn greadigol ac arloesol. I gefnogi hyn, yn ôl y ddamcaniaethwr Freire (1970), ‘Knowledge emerges only through invention and re-invention…through inquiry men pursue in the world, with the world and with each other’. Hefyd, dadlau ef ‘that too often, students are asked to memorize and repeat ideas, phrases and formulas without understanding the meaning behind them’ (The Big Thinkers, dd). Pwysleisia, nad yw plant pob yn cael eu haddysgu i ddeall pethau, ond yn unig i gofio gwybodaeth er mwyn cael graddau da. Felly, dyna paham bydd strategaethau dysgu ysgol Cefn Gwlad yn ffocysu ar ddealltwriaeth a chynnydd plentyn, ac nid ar y radd derfynol. Yn tebyg i ethos yr ysgol, pwysleisiodd Friere pa mor bwysig yw cofio beth yw bod yn ddynol, a gwelodd addysg fel ffordd i drawsnewid strwythurau gormesol (Currell, 2020). Dangosa hyn, roedd e’n gweld addysg fel gweithred gwleidyddol, gyda’r gallu i hybu newid cymdeithasol, neu barhau i eithrio a hybu annhegwch. 

Yn gytûn â syniadau Friere oedd yr athro Americanaidd John Holt (1923 – 1985), lle yn ei ddyddiau cynnar fel addysgwr, ceisiodd ddiwygio’r system addysg. Yn ôl Lamentola (2014), rhai o syniadau Holt ynglyn â dysgu, a rhesymau dros hyrwyddo ddiwygio ysgolion oedd:

· Athrawon yn cymryd gormod o reolaeth dros y dysgu;
· Athrawon yn cymryd annibynniaeth y plentyn;
· Plant yn cael eu geni fel dysgwyr;
· Plant yn ddysgwyr hunan-gymhelliant;
· Gwyddonwyr bach yw plant;
· Athrawon yn llenwi plant gya gwybodaeth dibwrpas;
· Dylai dysgu fod yn hunan-arweiniad gan y plentyn;
· Cymuned yn erbyn y syniad o ryddid.

Pwysleisia, roedd Holt yn credu’n gryf bod addysg ffurfiol yn aml yn difetha cariad naturiol unigolion tuag at ddysgu, a dylai addysg gael ei yrru gan y dysgwr. Yn ogystal, credai bod plant gyda diddordeb naturiol o’u genedigaeth i ddysgu, a dylai athrawon gadael i blant penderfynu ar eu dyheadau. Gefnogwyd hyn gan Holt (1984) pan ddatgan:

‘The human animal is a learning animal. We like to learn; we need to learn; we are good at it; we don’t need to be shown how or made to do it. What kills the processes are the people interfering with it or trying to regulate it or control it’.

Yn fanylach, gwrthododd Holt natur ddiwydiannol strwythurau ysgol yn debyg i Gatto, a bod angen dysgu gwybodaeth i blant trwy ddulliau haniaethol. Yn yr un modd â chredoau ysgol Cefn Gwlad, mae plant yn geni er mwyn dysgu, a dylent dderbyn amrywiaeth o gyfleoedd i ddysgu trwy wneud. Yn amlwg, bydd yr amgylchedd yn medru darparu hyn i ysgol Cefn Gwlad, o ran galluogi’r plant i arbrofi gyda mwd, dwr, dail, cerrig, a llawer mwy o adnoddau naturiol. I gefnogi y dulliau haniaethol hyn o ddysgu yw Satish Kumar, sef sylfaenydd ysgol amgen o’r enw The Small School yn Devon. Gwnaeth syniadau ef cael dylanwad mawr ar gynlluniau strategaethau dysgu’r ysgol Cefn Gwlad, o ran ei chred gryf bod pawb yn cael eu geni â ddwylo a chreadigrwydd (Hancock, 2018). Hefyd, hyrwyddodd y dull o roi gwybodaeth gyda phrofiad, er mwyn datblygu plant i fod yn crewyr ac nid “gweithwyr” (Hancock, 2018). Pwysleisia, bod angen mawr ar athrawon heddiw i newid eu dulliau addysgu traddodiadol, er mwyn rhyddhau dychymig plant, iddynt allu gwneud, creu ac adeiladu. Yn ganlyniad, bydd plant yn diddori mwy yn y dysgu, ac yn datblygu i fod yn ddysgwyr annibynnol mwy galluog. Gefnogwyd hyn gan Robinson (2019) pan ddatgan, ‘if you can light the spark they will learn without the need for assistance, as children are natural learners’. Yn tebyg i hyn, dywed Gray (2017), ‘children are biologically designed to educate themselves’. I fyfyrio ar hyn, bydd angen i athrawon ysgol Cefn Gwlad darparu strategaethau dysgu sy’n galluogi’r plentyn i arwain dysgu ei hunain, yn ogystal â chyfleoedd i ddysgu annibynnol cael digwydd. 

Yn yr un modd, trwy leoli’r ysgol Cefn Gwlad yng nghanol natur, bydd y dysgu awyr agored yn medru darparu plant gyda’r gofod a rhyddid i brofi pethau newydd. Hefyd, bydd y math hwn o ddysgu yn rhoi profiad i blant gydag amgylchedd deinamig sy’n newid yn gyson, sy’n eu hannog i ymchwilio ac archwilio eu byd, er mwyn bodloni eu chwilfrydedd (Tovey, 2008, dyfynnwyd yn Tuuling et al, 2019). Awgryma hyn, bydd profiad uniongyrchol y plant gyda natur yn cefnogi, yn cynyddu diddordeb nhw o’r amgylchedd, yn ogystal â’i sgiliau gwahanol. Yn ôl Duerden a Witt (2010, dyfynnwyd yn O’Malley a Hinds, 2015), ‘direct experiences of nature, as opposed to indirect learning about the environment, can catalyse environmental knowledge into a stronger motivating force and thus bridge the attitude-action divide’. Golyga hyn, bydd plant yn medru datblygu cariad a pharch tuag at yr amgylchedd yn fwy effeithiol, trwy strategaethau haniaethol yn yr awyr agored.

I grynhoi, bydd athrawon ysgol Cefn Gwlad yn darparu ystod o weithgareddau haniaethol, er mwyn datblygu'r plentyn cyfan, yn ogystal â chwrdd â’i anghenion. Yn fanylach, bydd y dysgu yn yr awyr agored yn cynnwys trawsnewid gwybodaeth, sgiliau, agweddau ac ymddygiadau trwy ymgysylltu’n uniongyrchol â’r amgylchedd awyr agored, er budd personol a chymdeithasol y plentyn (Institute for Outdoor Learning, 2020). Ar ben hynny, bydd yr addysgu yn gynhwysol a dan arweiniad y plentyn yn bennaf. Y rheswm am hyn, yw oherwydd cred ysgol Cefn Gwlad yw, dylai pob plentyn chwarae rhan weithredol yn dysgu ei hun, yn lle bod yn dderbynwyr gwybodaeth yn oddefol (Diaz, dd). Yn ganlyniad, bydd hyn yn creu awyrgylch harmonig ar gyfer yr ysgol, yn ogystal â hwyluso’r dysgu trwy roi rhywfaint o reolaeth i’r plant dros yr addysgu. Hefyd, bydd gweithio’n agos gyda’r plant yn galluogi’r athro i gwrdd a chefnogi anghenion amrywiol y plant, megis rhai personol neu academaidd.



























CASGLIAD
I gyfiawnhau, bydd plant sy’n mynychu ysgol Cefn Gwlad yn derbyn addysg neo-ddynolaidd, a fydd yn fuddiol iddynt mewn amrywiaeth o ffurfiau. Yn fanylach, bydd plant yn medru datblygu sgiliau bywyd allweddol trwy’r defnydd o natur, yn ogystal â ffurfio cariad a pharch tuag at yr amgylchedd â’i rhoddion. I gefnogi hyn, yn ôl Strife a Downey (2009), yr effeithiau cadarnhaol o amlygiad natur yw gwell gweithrediad gwybyddol (gan gynnwyd mwy o ganolbwyntio, mwy o alluoedd sylw, a pherfformiad academaidd uwch), gwell motor coordination, lefelau straen is, mwy o ryngweithio ag oedolion a phlant eraill, a gwell sgiliau cymdeithasol. Pwysleisia pwysigrwydd natur, a pha mor fuddiol yw addysgu plant yn yr awyr agored, yn ogystal â chefnogi lles y plentyn. Ar y llaw arall, trwy greu awyrgylch gynhwysol i’r ysgol, bydd plant ac athrawon yn medru gweithio’n effeithiol gyda'i gilydd, i sicrhau bod yr addysgu a dysgu yn effeithiol. Hefyd, bydd hyn yn ychwanegu at effeithiolrwydd strategaethau plentyn-ganolog yr ysgol. Yn fanylach, yn hyrwyddo ethos yr ysgol, o ran dylwn gweld plant fel bodau dynol cyfan, sydd ag anghenion academaidd, corfforol, cymdeithasol ac emosiynol, yn ogystal â’r angen i ddatblygu ei chymeriad (Norwood School, 2015). Awgryma hyn, bydd plant yn teimlo’n fwy parod i adnabod eu hunain, datblygu eu hunain, a chynnig eu hunain i’r byd. Yn ganlyniad, bydd hyn yn sicrhau bod hawliau’r plant yn cael eu cwrdd, a galluogi nhw i gael dechrau teg mewn bywyd. 
Ymhellach, trwy fod yn ysgol annibynnol sy’n dilyn cwricwlwm an-statuduol, bydd plant yn teimlo llai o bwysau academaidd, ac yn rhydd i ddysgu unrhyw beth sy’n diddori nhw. Y rheswm am hyn, yw yn ôl ymchwil, mae diddordeb y plentyn yn allweddol i addysgu effeithiol, sy’n angenrheidiol i’r unigolyn allu dysgu a datblygu’n llawn. Ar ben hynny, bydd y ddarpariaeth o strategaethau haniaethol yn cefnogi dysgu’r plentyn, ac yn galluogi nhw i gyflawni ffordd newydd o fwynhau addysg a dysgu. Hefyd, bydd yr ideoleg radical wrth gefn i ethos yr ysgol gyda’r ddarpariaeth o strategaethau haniaethol, yn ychwanegu at newid normau addysgol. Y pwrpas am hyn, yw hefyd i annog mwy o ysgolion eraill i newid normau nhw er lles plant. I bwysleisio, bydd ysgol Cefn Gwlad yn bennaf yn darparu addysg radical, sy’n anelu at ddinistrio dulliau diwydiannol o addysgu, a chreu unigolion hapus, hyderus, gweithredol, ac iach, sy’n mwynhau ac eisiau dysgu. Yn ogystal â, paratoi nhw gyda’r sgiliau bywyd cywir a sgiliau addysgol, er mwyn iddynt ddod yn unigolion effeithiol o fewn eu cymdeithasau.

